Sodba Splošnega sodišča z dne 11. oktobra 2023 – Olive Line International/EUIPO – Santa Rita Harinas (SANTARRITA)
(Zadeva T-52/23)1
(Znamka evropske unije – Postopek z ugovorom – Prijava besedne znamke Evropske unije SANTARRITA – Prejšnja figurativna znamka Evropske unije Santa Rita – Relativni razlog za zavrnitev – Verjetnost zmede – Člen 8(1)(b) Uredbe (EU) 2017/1001 – Dokaz o resni in dejanski uporabi prejšnje znamke – Člen 47(2) Uredbe 2017/1001)
Jezik postopka: španščina
Stranke
Tožeča stranka: Olive Line International, SL (Madrid, Španija) (zastopnica: K. Guridi Sedlak, odvetnica)
Tožena stranka: Urad Evropske unije za intelektualno lastnino (zastopnik: D. Gája, agent)
Druga stranka pred odborom za pritožbe, intervenientka v postopku pred Splošnim sodiščem: Santa Rita Harinas, SLU (Loranca de Tajuña, Španija)
Predmet
Tožeča stranka s tožbo na podlagi člena 263 PDEU predlaga razveljavitev odločbe petega odbora za pritožbe pri Uradu Evropske unije za intelektualno lastnino (EUIPO) z dne 7. decembra 2022 (zadeva R 577/2022-5).
Izrek
Tožba se zavrne.
Vsaka stranka nosi svoje stroške.
____________
1 UL C 112, 27.3.2023.